ঢাকায় আ. লীগের ৩০ জানুয়ারির সমাবেশ স্থগিত
রাজধানী ঢাকায় আগামীকাল মঙ্গলবারের শান্তি সমাবেশ স্থগিত করেছে আওয়ামী লীগ।
আজ সোমবার আওয়ামী লীগের ঢাকা মহানগর উত্তর শাখার দপ্তর সম্পাদক প্রলয় সমাদ্দার বাপ্পীর সই করা এক সংবাদ বিজ্ঞপ্তিতে এ তথ্য জানানো হয়েছে।
দ্বাদশ জাতীয় সংসদের প্রথম অধিবেশনের দিন ৩০ জানুয়ারি সারা দেশে 'কালো পতাকা মিছিল' কর্মসূচি ঘোষণা করে বিএনপি।
বিএনপি কর্মসূচি ঘোষণার পর একইদিনে দেশব্যাপী শান্তি সমাবেশের ঘোষণা দিয়েছিল আওয়ামী লীগ।
কিন্তু, ঢাকায় সমাবেশ স্থগিতের ঘোষণা দিল ক্ষমতাসীনরা।
আজকের বিজ্ঞপ্তিতে বলা হয়, অনিবার্য কারণবশত আওয়ামী লীগের সভাপতি ও সাধারণ সম্পাদকের নির্দেশে ঢাকা মহানগর উত্তর আওয়ামী লীগের ৩০ জানুয়ারি নির্ধারিত শান্তি সমাবেশ ও মিছিল স্থগিত করা হয়েছে। পরবর্তী কর্মসূচি পরে জানানো হবে।

রাজধানী ঢাকায় আগামীকাল মঙ্গলবারের শান্তি সমাবেশ স্থগিত করেছে আওয়ামী লীগ।